Rýchlostná cesta S1 (Poľsko)

Rýchlostná cesta S1 () je rýchlostná cesta v Poľsku (najmä v Sliezskom vojvodstve, čiastočne aj v Malopoľskom vojvodstve), ktorá začína na križovatke s diaľnicou A1 v Pyrzowiciach a smeruje na juhovýchod okolo Hornosliezskej aglomerácie, ďalej cez Bielsko-Biału a Żywiec k slovenskej štátnej hranici vo Zwardoni, odkiaľ pokračuje ako diaľnica D3. Po dokončení má mať koridor charakter plnohodnotnej rýchlostnej cesty s dĺžkou vyše 133 km. S1 je súčasťou Paneurópskeho dopravného koridoru VI.

Na trase sú tri tunely: tunel Emilia (odovzdaný do prevádzky 5. marca 2010) a dva tunely na obejściu Węgierskej Górki, odovzdané do prevádzky v októbri 2025.

 Úseky cesty 

 V prevádzke 
 severovýchodný obchvat Bielsko-Białej, ktorého súčasťou je 9,1 km dlhý úsek S69 (zmluva bola podpísaná 22. októbra 2008), otvorený 28. októbra 2011
 Bielsko-Biała – Żywiec v plnom profile s dĺžkou 15,5 km. Zmluva bola podpísaná 20. júla 2010 s konzorciom firiem Polimex Mostostal S.A., Doprastav a.s. a Zakład Robót Mostowych Mostmar, otvorený 24. júla 2015
 Żywiec – Browar – Przybędza s dĺžkou 7,7 km (vrátane 1,5 km dlhého privádzača), otvorený 8. januára 2007
 Przybędza – Milówka (obejście Węgierskej Górki) s dĺžkou 8,5 km, otvorené v októbri 2025
 úseky v rámci projektu S1 Oświęcim – Dankowice – Bielsko-Biała Hałcnów (vrátane otvorenia Oświęcim – Brzeszcze 25. augusta 2025 a následného spriechodnenia súvislého úseku Brzeszcze – Dankowice – Bielsko-Biała Hałcnów 19. decembra 2025)
 Milówka – Zwardoń
 Milówka – Laliki s dĺžkou 4,8 km (vrátane 1,8 km dlhého privádzača z centra Milówky), otvorený 8. januára 2007 (Milówka – Szare), respektíve 5. decembra 2008 (Szare – Laliki)
 Laliki – Laliki II s dĺžkou 2,7 km (vrátane tunela Emilia), otvorený 5. marca 2010. Tunel sa skladá z dvoch tubusov, z ktorých jeden je určený na technické a evakuačné účely.
 Laliki II – Zwardoń/Myto–Skalité s dĺžkou 4,5 km (z toho 1,4 km v plnom profile). Prvý úsek s dĺžkou 1,3 km v Lalikach bol otvorený v roku 2000, úsek v plnom profile pri štátnej hranici spolu s novým hraničným priechodom 16. januára 2006 a úsek Laliki II – Zwardoń 11. decembra 2008.

 Vo výstavbe 
 Kosztowy II – Bieruń (10 km) – plánované ukončenie II. štvrťrok 2027
 Bieruń – Oświęcim (2,9 km S1; spolu s obchvatom Bierunia v priebehu DK44) – plánované spriechodnenie I. štvrťrok 2026, plánované ukončenie IV. štvrťrok 2026

 Označenie 
Do roku 2016 bol úsek Bielsko-Biała – Zwardoń označený ako cesta S69 a ako S1 bol označený dnešný priebeh cesty S52.

 Referencie 

 Iné projekty 

 Zdroj 

Kategória:Rýchlostné cesty v Poľsku